《夜集黄燮卿言别时余将暂入都门》
明代·胡应麟

紫陌居相亚，玄亭路不遥。携琴斜照落，击筑断虹飘。

逸兴舒河朔，离心怯灞桥。𢬵成千日醉，徒御发深宵。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。